**Ջեյմի Բերտ Գերց** (անգլ.՝ Jami Beth Gertz, հոկտեմբերի 28, 1965(1965-10-28), Չիկագո), ամերիկացի դերասանուհի։ Հայտնի է այնպիսի ֆիլմերում, ինչպիսիք են «Կորած տղաները», «Բրոքեր», «Ավելի քիչ, քան զրոն» և «Պտուտահողմ», ինչպես նաև, խաղացել է կատակերգական սերիալների գլխավոր դերերում, ինչպիսիք են «Չլսող ծնողները» (2002-2006) և «Հարևանները» (2012-2014):

Վաղ կյանք
---------

Գերցը ծնվել է Չիկագոյում, Իլինոյսում և ապրել է Գլենվյու քաղաքի մոտակա արվարձանում։ Ծնողներն են Շարին և Վոլթեր Գերցերը, հայրը շինարար և կառուցող էր։ Նա ունի երկու եղբայր, Մայքլը և Սքոթը։ Գերցը, ով հրեա է, դաստիարակվել էր պահպանողական հուդայականությամբ։ Նա ավարտել է Մայնիի Արևելյան ավագ դպրոցը։

Անձնական կյանք
--------------

Գերցը և իր ամուսինը Էնթոնի Ռեսլերը (ծնվ. 1959 թվականի հուլիսի 16-ին) ունեն երեք երեխա։ Գերցը և իր ամուսինը Մարկ Աթանասիոյի գլխավորած ներդրումային խմբի անդամներ են։ The Alliance for College-Ready Public Schools-ի անդամ Գերց Ռեսլերի ավագ ակադեմիան կոչվում է Ջեմիի և իր ամուսնու անվամբ։
2011 թվականին Giving Back («Հետ վերադարձնելով») ֆոնդը անվանվել է Գերցի և իր ամուսնու անունով, ովքեր ֆոնդի առաջին բարեգործներն են եղել 2010 թվականի ընթացքում։ 
Ներկայումս Գերցը և իր ընտանիքը բնակվում է Բեվերլի Փարքի բացառիկ համայնքում և ամառանոց ունեն Մալիբուում, Կալիֆոռնիայում։

Կարիերա
-------

Մասնակցել է Նորման Լիրի տաղանդների շոուին, հետագայում դրամատուրգիա է ուսումնասիրել Նյու-Յորքյան համալսարանում։ 1981 թվականին առաջին անգամ նկարահանվել է «Անսահման սեր» ռոմանտիկ ֆիլմում, որին հաջորդել է դերը «Հարթակ-ուղեցույց» սերիալում։ 1984 թվականին հայտնվել է «16 մոմեր» երիտասարդական ֆիլմում։ Առաջին նշանակալից դերը Գերցը խաղացել է «Ավելի քիչ, քան զրոն» ֆիլմում, որտեղ մարմնավորել է թմրամոլի ընկերուհու կերպարը։ 1987 թվականին նա նաև խաղացել է վամպիրուհի Սթարի դերը «Կորսված երիտասարդները» ֆիլմում։
Որպես դիզայներ Փարիզում աշխատելուց հետո Գերցը վերադարձել է Միացյալ Նահանգներ, որտեղ ստացել է դեր «Պտուտահողմ» բլոքբասթերում։ 1994 թվականին նա երևացել է «Սայնֆելդ» սերիալի դրվագում։ 1997 թվականին Հերցը պարբերաբար հայտվել է Նինա Պոմերանց բժշկուհու դերում «Շտապ օգնություն» սերիալում։
2000 թվականին Հերցը հայտնվել է Fox ալիքի «Էլլի Մաքբիլ» սերիալի մի քանի դրվագներում։ Այս դերի համար նա առաջադրված է եղել «Էմմի» մրցանակաբաշխության «Հրավիրված լավագույն դերասանուհի կատակերգական սերիալում» կատեգորիայում։ 2002 թվականին Ջեյմի Գերցը վերադարձել է սերիալի եզրափակիչ մաս` հրավիրված դերասանուհու դերում։ 2002 թվականին նա նաև խաղացել է Ջիլդա Ռանդերին «Gilda Radner: It’s Always Something» ֆիլմում։ 
2002 թվականից 2006 թվականներին Գերցը գլխավոր դեր է խաղացել «Անհնազանդ ծնողները» սիթքոմում։ 2005 թվականին նա նկարահանվել է «Անկախ բոլոր փորձություններից» հեռուստատեսային ֆիլմում։ 2009 թվականին նա հայտնվել է «Շրջապատը» սերիալի մի քանի դրվագներում։ 2011 թվականին նա հանդես է եկել որպես «Լավագույն կյանք» ֆիլմի պրոդյուսեր, որն առաջադրված է եղել «Օսկար» մրցանակաբաշխությանը։
2012 թվականից 2014 թվականներին Գերցը կատարել է «Հարևաններ» ABC սիթքոմի գլխավոր դերը։

Ֆիլմագրություն
--------------

### Ֆիլմ

| Տարի | Վերնագիր | Դեր |
| --- | --- | --- |
| 1981 | On the Right Track | Մեծ աղջիկ |
| 1981 | Endless Love | Փաթի |
| 1984 | Alphabet City | Սոֆիա |
| 1984 | Sixteen Candles | Ռոբին |
| 1985 | Mischief | Ռոսալյե |
| 1986 | Quicksilver | Թերրի |
| 1986 | Crossroads | Ֆրանցես |
| 1986 | Solarbabies | Թերրա |
| 1987 | The Lost Boys | Սթար |
| 1987 | Less Than Zero | Բլեր |
| 1989 | Listen to Me | Մոնիկա Տոմանսկի |
| 1989 | Silence Like Glass | Էվա Մարթին |
| 1989 | Renegades | Բարբարա |
| 1990 | Don't Tell Her It's Me a.k.a. The Boyfriend School | Էմիլի Փիար |
| 1990 | Sibling Rivalry | Ջենի |
| 1992 | Jersey Girl | Թոբի |
| 1996 | Jersey Girl | Բժիշկ Մելիսա Ռիվիս |
| 1999 | Seven Girlfriends | Լիզա |
| 2001 | Lip Service | Քեթ |
| 2006 | Keeping Up with the Steins | Ջոանի Ֆիլդեր |
| 2013 | Dealin' with Idiots | Ռոզի |
|

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  filmportal.de — 2005.
2. 1 2  Discogs — 2000.
3. 1 2  *Deutsche Nationalbibliothek* Record #135726964 // Gemeinsame Normdatei (գերմ.) — 2012—2016.
4. ↑  Մեծացել է Գլենվյուում
5. ↑  Ջեյմի Գերցի կենսագրությունը
6. ↑  Ջեյմի Գերց. կենսագրություն
7. ↑  "JewishJournal.com"
8. ↑  "Jami Gertz on 'The Neighbors' – The Arty Semite – Forward.com"
9. ↑  Josh. Actress Jami Gertz discusses being Jewish in entertainment industry
10. ↑  Jami Gertz talks ‘Neighbors’(չաշխատող հղում)
11. ↑  "'A Better Life' Hits Home For Inner-City Students At Movie Screening (VIDEO)"
12. ↑  "The Giving Back Fund | The Giving Back 30 2008"
13. ↑  "21 Beverly Park Terrace, Los Angeles-Beverly Crest, California 90210 | Los Angeles"
14. ↑  "Los Angeles real estate news, data and statistics, home sales and real estate listings | Los Angeles"
15. ↑  Jami Gertz - About This Person - Movies & TV - NYTimes.com.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Filmportal · Internet Movie Database · ԿինոՊոիսկ · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX1260883 · BNF: 14028504t · CONOR: 49687907 · GND: 135726964 · ISNI: 0000000119477077 · LCCN: no98014462 · NLP: a0000001762530 · NUKAT: n2011066574 · SUDOC: 163976368 · VIAF: 24801137 · WorldCat VIAF: 24801137 |

 |

 |